Тема: Кол Ғәли “Йософтоң матурлығы”.

[bookmark: _GoBack]Ҡулланылған алымдар: системалы эшмәкәрлекле һәм лингвомәҙәни йүнәлеш.                                                                                                                                                     Дәрес төрө: һығымта яһау һәм системаға һалыу.                                                   Ҡулланылған технологиялар: мини-тикшеренеү, проблемалы технология,  компьютер  технологияһы.                                                                              Дәрес маҡсаттары:                                                                                                                    1. Йөкмәткегә ҡарата.Поэмадағы  герой-персонаждарҙы  бер-береһе менән сағыштырып өйрәнеү.                                                                                             2. Эшмәкәрлеккә ҡарата. Уҡыусыларҙы поэманың тексына анализ яһарға өйрәтеү. Монологик һәм диалогик телмәр, тасуири уҡыу күнекмәләрен үҫтереү. Сағыштыра, дөйөмләштерә белеү күнекмәләрен формалаштырыу. Әҙәп- әхлаҡ позицияһы, яҡшылыҡты, ысын матурлыҡты танып белеүгә ыңғай ориентир булдырыу, хеҙмәткә һөйөү тәрбиәләү.                                                                                               Планлаштырылған һөҙөмтәләр.                                                                                      Предмет буйынса: уҡылған поэманың йөкмәткеһен белеү; тексҡа анализ яһау, әҫәрҙең идеяһын,проблематикаһын асыҡлай алыу; геройҙарға ҡылыҡһырлама биреү.                                                                                                         Предмет-ара бәйләнеш: әҙәбиәт, башҡорт теле, һынлы сәнғәт.           Предмет-ара универсаль уҡыу эшмәкәрлеге.                                                    Шәхескә йүнәлтелгән: белем алыуға, танып-белеү эшмәкәрлегенә ыңғай ҡарай, яңы белем- күнекмәләр алыуға, булғандарын камиллаштырыуға теләге бар.                                                                                                                              Регулятив: уҡыу мәсьәләһен ҡабул итә, кәрәкле уҡыу ғәмәлдәрен, төрлө операцияларҙы планлаштыра ( уҡытыусы һәм иптәштәре менән бергә йәки үҙ аллы), план буйынса эш итә.                                                                                           Танып белеү: схема һәм модель формаһындағы информацияны аңлай, төрлө мәсьәләләрҙе сисеүҙә билдә, йә символ  менән бирелгән сараларҙы файҙалана.                                                                                    Коммуникатив: ҙур булмаған монологик телмәр төҙөй, аныҡ бурыстарҙы күҙ уңында тотоп, парлап йәки төркөмдә  уртаҡ эш башҡара.                                                                                                    Йыһазлау: компьютер, мултимедиа  проекторы, видеофильм,  дәрескә презентация, Кол Ғалинең портреты, китаптары, таратма материал. 
                                   Дәрес барышы
I.Психологик инеш.                                                                                                                         Маҡсат: уҡыусыларҙың дәрескә әҙерлеген тикшереү. (Уҡыусылар дәрескә кәрәкле материалды барлай).                                                                                                                                                                                                  Уҡытыусы. Хәйерле көн, уҡыусылар!Бер-берегеҙгә ҡарағыҙ әле. Күҙгә- күҙ ҡарашҡас, һеҙҙә ниндәй хис-тойғолар тыуҙы? Күҙҙәр яғымлы, көләс, тимәк, беҙҙе иғтибарлы, алсаҡ, яҡшы күңелле кешеләр уратып алған.                                                                                                                            Аңланығыҙмы,  кем араһында булаһың, шуларҙан күп нәмә тора. Ихлас кешеләрҙе күргәс, беҙгә рәхәт булып китә, күңелдә йылы тойғолар тыуа, яҡшы эштәр эшләге килә. Шулай итеп, алға, изге эштәргә!                                    Өй эшен иҫкә төшөрөү.                                                                                                        (Маҡсат: ниндәй материал үҙләштерелеүен тикшереү).                                                                                                                                                                                                                                                         − ─Үткән дәрестә нимә өйрәндек?                                                                                                               − ─ Ф.Иҫәнғоловтоң “Уҡытыусы Ғүмәров” хикәйәһен өйрәндек.                                                                         1.Яҙыусының биографияһын һөйләтеү.   
2.Уҡыусыларҙың “Уҡытыусы Ғүмәров” хикәйәһенең эстәлеген һөйләүҙәре.                                                                            
─ Ф.Иҫәнғоловтоң “Уҡытыусы Ғүмәров” хикәйәһе  менән танышҡас, уҡытыусыны нисек күҙ алдына килтерәһегеҙ. 
Кластер төҙөү

            абруйлы                          кешелекле            ышаныслы


   әҙәпле                                         УҠЫТЫУСЫ                             аҡыллы


                          сабыр                                                  тырыш
                                                                                                                                                                                                      - Өйгә тағы ниндәй эш бирелгәйне?  .                                                                                   – Ҡол Ғәлиҙең «Йософтоң матурлығы»  поэмаһын уҡып, йөкмәткеһен үҙләштереп килергә.                                                                                                                              −- Нисек уйлайһығыҙ, бөгөнгө дәрестә һеҙҙең маҡсатығыҙ ниндәй    булырға тейеш?                                                                                                                                                                                                                                                        -«Йософтоң матурлығы»  поэмаһының  геройҙары тураһында  күберәк  белергә кәрәк.                                                                                                               II. Уҡыу мәсьәләһен ҡуйыу ( Маҡсат: уҡыусыны текст менән аңлы рәүештә эшләүгә йәлеп итеү).                                                                                                     Көтөлгән һөҙөмтә: әҫәрҙең темаһын һәм идеяһын асыҡлау.                                                – Датаны, дәрестең темаһын яҙып ҡуяйыҡ. 
Кол Ғәли “Йософтоң матурлығы”.
- Бөгөнгө дәрестә һүҙ нимә тураһында барасаҡ?                                                                         - Беҙ поэмалағы герой-персонаждарҙың тыуған менән тыуған араһындағы  мөнәсәбәтен    асыҡлаясаҡбыҙ.                                                                                                                                                     -Дөрөҫ. Бына һеҙ эшкә маҡсат та ҡуйҙығыҙ.                                                                          III. Уҡыу мәсьәләһен сисеү.                                                                                             -«Йософтоң матурлығы» әҫәре ниндәй жанрға ҡарай?
-Поэма жанрына.                                                                                                                             - Ә нимә ул поэма? 
Поэма – ул тарихи, героик йәки лирик темаға шиғыр менән яҙылға күләмле әҙәби әҫәр.
--Поэмала нимә тураһында яҙылған? Әҫәр һеҙҙә ниндәй уй-тойғолар тыуҙырҙы? Әҫәрҙең ҡайһы өлөштәре, ниндәй образдар күңелегеҙҙә тәрән эҙ ҡалдырҙы?(капма-ҡаршы яуаптар, фекерҙәр проблемалы ситуация тыуҙырыу өсөн файҙаланыла).                                                                                                              Проблемалы ситуация тыуҙырыу.                                                                                  Беҙгә нимәләр билдәле?
−-Текст билдәле,уҡылған.
− Нимә билдәһеҙ?
 - Кол Ғәли “Йософтоң матурлығы” поэмаһында
изгелек менән яуызлыҡ, яҡшылыҡ менән яманлыҡ, тоғролоҡ менән хәйләкәрлек, мәкерлек, байлыҡ менән ярлылыҡ проблемаларының нисек хәл  ителеүе.                                                                                    
  IV.Проблеманы хәл итеү.                                                                                                                 
1.Һүҙлек эше. 
Ҡомартҡы- мираҫ
Һүрәт - рисунок
Зиннәтле һарай - дворец
Батша – царь
2.Образдарға характеристика биреү                                                                              
−-Хикәйәттең тѳп геройҙары кемдәр?                                                                                               −Уларҙың ҡайһы ыңғай образ , ҡайһыһы кире образ?                                                                         − Йософҡа  ниндәй ҡылыҡһырлама бирерһегеҙ? Йософ менән ағалары  араһында   ниндәй  айырма бар?                                                                                                                     
V.Ғәмәли эштәр.                                                                                                                      1.Дәреслек менән эш.                                                                                                            
2. Таратма материал менән эш (мәҡәлдәрҙең яртышар өлөшө яҙылған карточкалар таратыла, уҡыусылар икенсе өлөшөн табып яҙалар). 
Маҡсат: логик фекерләүҙе үҫтереү                                                                                         1.Хеҙмәтенә күрә −...(хөрмәте).                                                                                           2. ... ... ҡырҡ йылдан һуң да беленә (ҡырын эш).
4.Ялғандың ... ҡыҫҡа(бото).
5.Һөнәрле кеше −...кеше(ҡораллы). 
Уҡытыусы: Ошо мәҡәлдәрҙең мәғәнәләрен нисек аңлайһығыҙ? Уларҙың ҡайһыһын әҫәргә эпиграф итеп алыр инегеҙ?(Уҡыусыларҙың яуаптарын тыңлау).
3. Авторҙы ниндәй проблемалар борсой? 
− Яҡшылыҡ менән яманлыҡтың көрәше
−Йәшәүҙең мәғәнәһе
−Гүзәллеккә  ынтылыш
−Кешенең күңел сафлығы
VI.Рефлексия.
Уҡытыусы. Хикәйәттең идеяһы нимәлә? Яҙыусы беҙгә нимә әйтергә теләгән?
(Халыҡ өсөн йәшәгән ҙурлана. Үҙ нәфсеһен тыя алмаған хыянатсы хурлана...) Беҙҙең арала ошондай Йософтоң ағалары кеүек көнсел, йә булмаһа Йософ кеүек кешеләр осраймы?                                                                                                                                                 Һеҙ үҙегеҙ, уҡыусылар, ниндәй изгелектәр ҡылғанығыҙ бар, йәғни булмаһа ҡылырға мѳмкин?                                                                                                                                Әҫәр беҙҙе нимәгә өйрәтә?(Яҡшылыҡты-яманлыҡтан, ҡомһоҙлоҡто, тупаҫлыҡты матурлыҡтан  айырырға, матур йәшәргә, халҡыңа хеҙмәт итергә, хеҙмәттән йәм табырға өйрәтә.) (слайд 11)
VII.Һығымта.                                                                                                                         − Бөгөнгө тормошта көнләшмәҫкә, тыуғаныңды хөрмәт итәргә кәрәк. Ығы-зығылы заманда юғалып ҡалмаҫ өсөн, тормошта үҙ урыныңды табыу, матур итеп тормош көтә белергә кәрәк.Киләсәктә һеҙ ҙә тик яҡшы сифаттарға ғына эйә булығыҙ. Тормош юлы ни тиклем ҡатмарлы булмаһын, гүзәллек һәр ваҡыт еңә, тантана итә.                                                                
VIII. Баһалау. Йомғаҡлау                                                                                                                                  −Һеҙ бөгөнгө эшегеҙҙән ҡәнәғәтме? Үҙегеҙгә ниндәй билдә ҡуйыр инегеҙ? (үҙбаһа)                                                                                                                          Уҡыусылар, уҡыу йылы барышында әллә күпме баһалар алырға, насарыраҡтарын төҙәтергә лә була. Тик тормош кешегә баһаны бер тапҡыр ғына ҡуя. Тормош баһаһы «бишле» булһын өсөн, әҙәм балаһы ғүмере буйы тырышып, тир түгеп эшләргә, яҡты уйҙар менән йәшәргә тейеш.
IX.Өйгә эш.                                                                                                                                                                                                                                                                                          Поэма буйынса кроссворд төҙөргә.                                                                              



